AksaraLLM/aksara-bahasa-daerah-v1 huggingface dataset:
Horison ya iku kalawarta nasional Indonésia sing mligi macak irah-irahan sastra Indonésia. Kalawarta iki sepisanan babar ing sasi Juli 1966 ana Jakarta. 
Kalawarta iki didhegaké Mochtar Lubis, P. K. Ojong, Zaini, Arief Budiman, lan Taufiq Ismail. 
Pangrembakan sastra Indonesia bisa didheleng lumantar kalawarta iki. 
Kawit sasi November 1996, Horison nambahi panggon apresiasi sastra kanggo siswa SMU, Madrasah Aliyah, lan Pesantren, kang dijenengi Kakilangit. 
Saliyané kuwi, kawit taun 1999, Horison uga nampilaké lembaran Mastera saben telu (3) sasi kang ngemot karya sastra saka telu (3) nagara ASEAN.

Ing taun-taun purwané, kalawarta iki isih akèh ngemot karya sastra kang sinambungan karo kaanan pulitik wektu kuwi, kaya ta sajak-sajak demonstran lan karya-karya kang nentang zalimé kakuwasan otoritèr Orde Lawas. 
Nanging, lebar kuwi, thukul panganggit anyar kang akèh ing antarané asal saka perguruan tinggi, saéngga corak tulisan luwih angarah ing niyat panganyar. 
Nganti taun 1974-1975, Horison kebak karo karya avant garde kang digarap Sutardji Calzoum Bachri, Putu Wijaya, Danarto, Ikranegara, Sides Sudyarto. 
Lebar kuwi, saya sethithik wong-wong kuwi metu, saèngga saya santer isu mrosoté mutu kalawarta kuwi.

Tahun 1966-1975, kalawarta iki ngalami jaman emas, amarga dadi siji-sijiné kalawarta sastra kang duwé wibawa. 
Angger karangan diemot ing kalawarta iki, kaya-kaya banjur diaku sastrawan. 
Kanthi cara mangkono, Horison sajatiné nampung thukulé générasi anyar angkatan sastra. Nanging, ing taun 1980-an, kalawarta iki wis ditinggal para penganggit iku. 
Horison dadi fénoména anyar sastra Indonesia, amarga bisa urip nganti saiki lan isih nudhuhaké daya kanggo urip luwih suwé manèh. 
Kalawarta kaya ngono lumrahé mung mampu urip siji (1) tekané papat (4) taun.

Kalawarti Horison wiwit mandheg terbit awujud cithak tanggal 26 Juli 2016.
Ganti rupa dadi kalawarti jroring (online).
Miturut Taufiq Ismail, béaya penerbitan cithak gedhé banget, uga maklumaké pangalihé cithak dadi jroring ora mung kedadèn ana Indonesia, nanging ana saindenging donya.

Horison Online wis disiapaké kawit 2010 déning akadhemisi sastra Melayu, Amin Sweeney.
Pemimpin rédhaksiné saiki ya iku Sastri Sunarti.

Cathetan sikil

Pranala njaba 

Situs web Horison
Ulasan dening Puji Santosa ana Academia.edu
Laman web Merdeka.com
Laman web Tempo.co
Laman web Republika
Laman web Hidayatullah

Kalawarti
Kalawarti basa Indonésia
Artikel Wiki Mrebawani
Iskandarwassid inggih punika sastrawan ingkang lair wonten Dabosingkep, Riau. Panjenenganipun lair 17 Juli 1943 lan gadhah asma lair Ismail Kadir. Panjenenganipun lulusanipun saking jurusan Sastra Indonésia IKIP Bandung. Kajawi punika panjenenganipun ugi dados guru lan redaktur majalah sunda: Sangkuriang, Cempaka,lan Pitaloka. Karyanipun ugi dipacak wonten Sipatahoenan, Langensari, Sangkuriang, Mangle, Sari, Cempaka, Pikiran Rakyat, Horison, lan lintunipun. Penjenengané uga nyerat buku bab strategi pambelajaran basa.

Pendidikan 
 SR Cipageran (1953)
 SGB (1956)
 SGA Negeri 1 Bandung (1959)
 Sarjana Muda Bahasa dan Sastra Sunda/ Indonésia IKIP Bandung (sekarang UPI) (1964)
 Sarjana Bahasa dan Sastra Indonésia IKIP Bandung (1973)
 S2 Pendidikan IKIP Bandung
 S3 UPI Bandung (2002)

Karier 
 Guru SD (1960)
 Guru Bahasa Inggris SMP BPI
 Guru SMA Negeri XI Bandung (1967-1979)
 Wakil Kepala Sekola (1974)
 Dosen FKSS IKIP Bandung (dari taun 1978)
 Dosen Program Magister Pendidikan Bahasa dan Budaya Sunda, UPI Bandung (sejak 2009)
 Redaktur Majalah Sangkuriang.
 Redaktur Majalah Campaka
 Redaktur Majalah Pitaloka
 Kolabolator Dr. H. Chambert Loir EFEO (L’Ecole Francaise d’Extreme-Orient (1972-1976)

Cathetan sikil

Sastrawan
Sastra
Artikel Wiki Mrebawani
Femina ya iku kalawarta wadon kang dibabar PT. Gaya Favorit Press kawit 1972.
Minangka kalawarta wadon kapisan ana ing Indonésia, Femina dibabar ancas ngakomodhasi kabèh aspirasi wong wadon Indonésia supaya bisa ngoptimalaké potènsi tanpa kélangan jatining dhiri minangka wong wadon.
Kalawarta iki nyuguh manéka warna rembug bag uriping wong wadon modhèren Indonésia. 
Minangka kalawarti kulawarga, Femina diperkirakaké duwé oplah paling dhuwur.
Mauné kalawarti sasèn, wiwit 1973 dadi kalawarti rong minggunan, banjur taun 1980 dadi kalawarti minggon.

Perintisan kalawarti iki diusahakaké déning Ny. Mirta Kartohadiprodjo, Atiek Makarim, lan Widarti Goenawan.

Majalah iki ngemot: 
1. Fashion & beauty; 
2. Culinary & living; 
3. Self improvement, career & personal finance; 
4. Health & fitness; 
5. Relationship & sex.

Cathetan sikil

Pranala njaba 
 Situs web Feminagroup 
 Situs web Femina
 Laman web BoF

Artikel Wiki Mrebawani
Kaonawan Sumirah (lair ing Pemalang, Jawa Tengah, 8 Mèi 1962) iku sutradara Indonésia. Dhèwèké lulusan D3 Filem ing taun 1989 lan nglekasi jagat filem minangka asistèn sutradara ing filem Badai Laut Selatan (1991). Ing ciptaning filem Wanita Berdarah Dingin (1994), dhewèké uga isih ndhapuk asistèn sutradara. Ing taun 1996, Kaonawan wiwit dadi sutradara kanggo sawenèh filem lan dadi sutradara mitra ing Kisah Nyata Dukun AS.

Filemografi 
Kaonawan nyutradarani 10 filem:

Cathetan sikil

Rujukan 

Tokoh filem Indonésia
Artikel Wiki Mrebawani
Kabul Yoso Saputro ya iku juru kodhak. Miyos ing Kroya, Jawa Tengah, 29 November 1942. Agama: Islam. Pawiyatan: SLA. Kapisan dadi juru kodhak ing Warok (1978) produksi PPFN, banjur ing serial A.C.I (Aku Cinta Indonesia) taun 1984-1986.

Tokoh filem Indonésia
Konfrontasi ya iku kalawarta kabudayan kang macak karya-karya sastra. Konfrontasi dibabar Penerbit Kebangsaan Pustaka Rakjat kanthi rédhaksi Sutan Takdir Alisjahbana lan Hazil Tansilm.
Galeb Husin lair ing Tanjung Pinang, Riau, 6 Maret 1937. Dhèwèké ngrampungaké penhidikan ana ing SMA, ATNI(Sala lan Jakarta) lan Fakultas Sastra UI(Jakarta 1965). Miwiti sandhiwara awit saka cilik , ora mung sadherma main nanging dhèwèké uga tau dadi asistèn sutradara  nalika terjun ana ing filem taun 1961, dhèwèké  magang menyang Asrul Sani lan Sjuman Djaya. Ing filem The Big Village (1969) nganti filem Badut- Badut Kota ing taun 1993 mung dadi peran pembantu, nanging dhèwèké   malah moncèr dadi sutradahara. Gawé 2 Film lan ping Pindho uga lumebu nominasi FFI, ya iku ing Film Noesa Penida(FFI 1989) lan Kuberikan Segalanya(FFI 1992). Loro karone uga diunggulké dadi filem sing paling apik nalika FFI. Kuberikan Segalanya olèh penghargaan mirunggan dadi Film Kemanusiaan nalika FFAP 1993. Lan ing Panitia Tetap Festifal Film Indonesia (Pantap FFI)1988-1992,  dhèwèké  uga dadi Ketua Babagan Acara. Ora kèri dhèwèké  uga main ana ing sinétron kaya ta  Kembang Setaman(1996).

Filmografi: The Big Village(1969), Ananda(1970), Atheis/ Kafir(1974), Seandainya Aku Boleh Memilih (1984) Yang Masih Di Bawah Umur(1985), Ibunda(1986), Cintaku Dirumah Susun(1987), Noesa Penida(1988), Kipas-Kipas Cari Angin(1989), Bibir Mer(1991), Kuberikan Segalanya(1992), Badut-Badut Kota(1993).

Cathetan sikil

Bibliografi

Tokoh Indonésia
Artikel Wiki Mrebawani
Arjono ya iku juru kodhak.  Miyos ing Surakarta, 4 Sèptèmber 1932.  Agama: Islam. Pawiyatan: SMA B (1950), kursus Foto Helios, kursus juru kodhak ing TVRI, Reyerson Polythechnical Institute di Toronto-Kanada (1967-1968).  Naté dadi karyawan ing Chandra Pictures (1958), Jacobi Photo (1958-1959) lan dadi photo-grafer sipil ing Angkatan Darat (1959-1963) sadurungé aktif ing jagad filem.  Kapisanan magawé dadi juru kodhak pekabaran ing TVRI Stasiun Pusat Jakarta (1963 ingga 1966).  Banjur dadi juru kodhak filem carita ing panggonan trep.  (1966 ingga 1987).  Banjur ganti sinétron.  Awit Fajar Sidik (1970) ingga Jendéla Rumah Kita (1990-1992).  Kepala Produksi Film Carita ing TVRI stasiun pusat Jakarta iki saiki wis pènsiun. 

Sinétron: Fajar Sidik 1970, Ményongsong Ufuk, Warak Pasti Berlalu, Nilam dan Japrak, Bertahan Dalam Badai, Mendung di Sebuah Désa, Teka-Teki Sembilan Orang, Pacar Kembar, Kabut Hitam di Lembah Sunyi, Maria, Dua Perem-puan (1987), Jendéla Rumah Kita (1990-1992).

Cathetan sikil

Bibliografi

Tokoh filem Indonésia
Artikel Wiki Mrebawani
Bella Esperance Lie ya iku paraga.  Miyos ing Singapura, 6 Juni 1965.  Agama: Kristen.  Pawiyatan: Secondaray School (SMA) Singapura.  Kapisanan dhèwèké bola-bali Singapura-Jakarta, pungkasané dhèwèké manggon ana ing Indonésia awit warsa 1990.  Bella nyoba ing jagad modé.  Banjur dhèwèké mundur, amarga kerasa endhèk (167 cm).  "Peragawati saiki akèh sing dhuwur", kandhané.  Nanging kiprahé bocah wadon ayu iki ing jagad filem lumayan.  Diwiwiti mawi Terang Bulan Ditengah Hari (1988).  Jenengé kondhang sak wat sawisé kalebu nominasi kinarya aktris jempolan FFI 1992 ing Bibir Mer (1991), kang disutradarai menyang Arifin C. Noer (1941-1995).  Wiwit 1991 punika dhèwèké mandeng ing geber kaca, awit Halimun (1991). 

Filmografi : Terang Bulan Ditengah Hari (1988), Catatan Si Boy III (1989), Kasih Melodi (1990), Perempuan Kedua (1990), Bibir Mer (1991), Tiada Titik Balik (1991), Bidadari Berambut Emas (1992). 

Sinetron : Halimun (6 babagan, 1991), Guru Natalia (1992), Serenade Biru (5 babagan, 1994), Mutiara Cinta (1995-1996), Nikita (13 babagan, 1996), Tirai Kasih Yang Terkoyak (1996-1997), Jalan Kehidupan (1997), lan saliya-liyané manèh.

Cathetan sikil

Bibliografi

Tokoh filem Indonésia
Artikel Wiki Mrebawani
Deddy Rizaldi ya iku paraga. Miyos ing Jakarta, 2 Nopèmber 1970. Pawiyatan: Fakultas Ékonomi Universitas Pancasila. Jaka berzodiak Scorpio iki naté mèlu kontès Abang lan Noné Jakarta. Salah sawijining Abnon nyemplung ing Jagad filem lan sinétron, kaya ta Adam Jordan, Vena Melinda, lan saliya-liyané manèh. Dhèwèké main filem produksi PT. Parkit Film, Kabut Asmara (1994) kinarya paraga biyantu. Nanging luwih misuwur kinarya aktor sinétron. Ing warsa 1997 nggawé PH piyambak, gawé Syair Kehidupan, kang disutradarai déning Dasri Yacob.

Sinétron: Bela Vista I, Untukmu Segalanya I (1994), Bela Vista II, Untukmu Segalanya II, Senja Makin Merah (1995), Angin Tak Dapat Membaca, Bela Vista III (1996), Masih Ada Waktu (1997).

Cathetan sikil

Bibliografi

Tokoh filem Indonésia
Artikel Wiki Mrebawani
Deddy Sutomo ya iku paraga Indonésia. Lahir ing Jakarta, 26 Juni 1941. Agama: Islam. Pawiyatan: SMA, Kusus Jurnalistik, Lembaga Seni Surakarta, Studi Group Drama Yogyakarta. Naté dadi batara guru ing Klatèn, mucal babagan prakarya. Kamangka mangkono, dhèwèké uga makarya ing perusahaan swasta lan aktif kinarya deklamator lan bedhah sajak ing RRI Sala. Ing Jakarta kinarya anggota Sanggar Prativi dadi paraga drama TV. Nyemplung ing jagad filem kapisanan yaika ing Awan Djingga (1970). Banjur Atheis (1974), Janur Kuning (1979), Sembilan Wali (1985).  Main Sinetron kapisanan liwat Duren-Duren (1994). Warsa-warsa sabanjuré ya iku Selangkah Demi Selangkah (1996), Istri Pilihan (1997). Kamangka dadi Dirèktur ing salah sawijining perusahaan niaga lan percétakan, dhèwèké uga naté kinaryaning kapengurusan PARFI ing wiwitané taun 80-an.

Filmografi

 1970: Awan Djingga
 1971: Pandji Tengkorak  
 1972: Dosa Siapa 
 1974: Atheis 
 1975: Laila Majenun 
 1977: Nafsu Serakah
 1979: Janur Kuning  
 1981: Sekuntum Mawar Putih 
 1985: Sembilan Wali.

Sinétron 
 1994: Duren-Duren
 1995: Dendam 
 1996: Selangkah Demi Selangkah 
 1997: Isteri Pilihan.

Cathetan sikil

Bibliografi

Tokoh filem Indonésia
Artikel Wiki Mrebawani
Gapura Wringin Lawang ya iku salah sawijiné candhi kang manggon ana ing Désa Jatipasar, Trowulan. Sing karo masarakat kerep diarani candhi Jatipasar.Gapura iki kabangun saka watu bata kang duwé dawa 13 m, amba 11,5 m, lan dhuwuré13,7 m. Wangunan iki diarani wringin lawang amarga lawang lumebu saka gapura iki cedhak karo thukulé wit ringin.Candhi iki awujud gapura utawa pintu gerbang sing kaya candhi kang sigar loro, uga karan kanthi jeneng candhi béntar.Kayadéné wujudè, yasan iki duwé mupangat padha karo gapura, nanging isih urung diweruhi kanthi cetha minangka gapura iki dadi gapura kraton apa gapura yasan kang liyané.

Rujukan

Cathetan suku

Bibliografi

Siagan Renville ,(2001) CANDI sebagai warisan seni dan budaya Indonésia.Yogyakarta:Gadjah Mada University Press.ISBN = 979-97121-0-6.

Candhi Indonésia
Artikel Wiki Mrebawani
Situs Watu Tulisya iku salah sawijiné candhi kang manggon ana ing Dusun Watu Tulis, Désa Watu Tulis, Kacamatan Prambon, Kabupatèn Sidaharja.

Pratéla
 Situs iki manggon ana ing komplèk pasawahan udakara 200 mèter saka dalan désa Watu Tulis lan Krian. Situs iki awujud tumpukan watu-watu candhi, kang di temokaké ing sak sandhingé lokasi. Watu-watu disusun kanthi ora nggawé paugeran kaya wujud asliné lan ing sadhuwuré dipasang payon lan kanthi témbok sing ana ing saubengé watu tumpuk. Watu-watu iku kalebu komponèn candhi awit saka sikil ngati pucuk candhi kaya ta, kala, menara candhi, makara, batu kang duwé relief, watu candhi kang isi genta, lan sapanunggalané.

Artikel Wiki Mrebawani
Candhi Tawang Alon manggon ana ing Désa Talon, Kacamatan Sedati, Kabupatèn Sidaharja. Candhi iki kawangun saka watu bata, lan ing sadhuwure lemah kang undhuk-undhukan kira-kira 300 m arah kidul saka dalan Désa Buncitan. Lemah ing sacedhake candhi dikeruk déning warga lan digunaake kanggo yasa dalan tol.  Wangunan candhi kang isih wutuh ya iku awak candhi sing duwé wangun kothak,kanti ukuran 5x5 m, lan dhuwure 2,5 m.  Candhi iki duwé bilik kanthi jerone 2,20 m, déné ing pérangan temboke ana penampil.  Tatanan bata ing sisih wétan sampun ana sing runtuh, déné sisih kidul wétan wis rumpil, semana uga ing sisih lor kulon ana bata sing wus runtuh.

Artikel Wiki Mrebawani
Candhi Meleri ya iku salah sawijiné candhi kang manggon ana ing pucuking gunung pegat wewengkon Désa Bagelenan, Kacamatan Srengat, Kabupatèn Blitar.

Pratélan
Candhi iki madhep mangulon lan duwé wangun kothak. Candhi iki kawangun saka watu andhesit. Pérangan awak candhi nganti tekan pucuk nuduhaké kaanan kang wus runtuh  mung kari sikil candhiné waé. Ing sisih kuloné candhi iki uga ana tumpukan watu sing uga dadi pérangan awak candhi. Ing sisih kidul kulon candhi uga ana yoni lan sirah kala.

Cathetan suku

Candhi Indonésia
Artikel Wiki Mrebawani
Ryu Jun-yeol (류준열) iku aktor saka Korea Kidul kang lair tanggal 25 Sèptember 1986.

Filmografi

Drama 
 2015: The Producers
 2015: Reply 1988

Film 
 2015: Socialphobia
 2016: SORI: Voice from the Heart
 2016: One Way Trip
 2017: The King

Cathetan sikil

Pranala njaba 

Aktor Koréa Kidul
Menika jeneng-jeneng pembabar ing taun 1840-1917 sarta babaranipun ya iku: 
1. Lands Drukkerij wonten ing Batavia babaranipun inggih punika, Cariyos Sae Sawelas Iji (Mas Béhi Martaatmadja, 1875); Basiran-Basirun (Radèn Pandji Soerjawidjaja, 1880); Sri Gandana (Radèn Pandji Soerjawidjaja, 1883); Dongèng Cariyosipun Tiyang Sepuh (Mas Purjaardja. 1910).
2. Ogelfi & Co. wonten ing Batavia babaranipun inggih punika, Serat Lelampahanipun Robinson Krusu (Mas Ngabéhi Reksatanaja, 1876).
3. Pogel & Co. wonten ing Batavia babaranipun inggih punika, Serat Carita Becik (Mas Béi Martaatmadja, 1886).
4. Kanjeng Gubernur wonten ing Batavia babaranipun inggih punika, Serat Walidarma (Sardjuna, 1911); Cariyos Tilarsa (Mas Pudjaardja, 1912).
5. Drukerji Papirus wonten ing Batavia babaranipun inggih punika, Dongéng Empol-Empil (Mas Pudjaardja, 1912).
6. Commissie voor de Volkslectuur wonten ing Batavia babaranipun inggih punika, Serat Nitikarsa (Mas Pudjaardja, 1913); Serat Nitileksana (Mas Pudjaardja, 1913).
7. Pirmah Papirus wonten ing Batavia babaranipun inggih punika, Dongéng Cariyosipun Tiyang Sepuh (Mas Pudjaardja, 1012); Biyung Kuwalon (Radén Sastraprawira, 1913); Serat Dongéng Mancawarni (R.S Wirjasoesastra, 1913); Dongéng Waris lan Lalis (Wiriadiardja, 1913); Serat Cariyosipun Rara Kadreman (Mas Koesnadiardja, 1916).
8. Roygrok & Co wonten ing Batavia babaranipun inggih punika, Serat Upadarya (M. Soekarman, 1913); Senggutru (anonim, 1915).
9. Kolff & Co wonten ing Batavia babaranipun inggih punika Serat Cariyosipun Ulam Kutuk Ngrabéni Tiyang Éstri (anonim, 1914).
10. Mercurius wonten ing Batavia babaranipun ingiih punika, Serat Sabda Rahayu (D. Ardiwinata, 1913).
11. Albrecht & Co wonten ing Batavia babaranipun inggih punika, Cariyos Jaka Joharnis (H.C Andersen, 1916); Kekésahan saking Tanah Jawi dhateng Nagari Walandi (Raden Mas Arja Soerhasoeparta,1916).
12. Albercht & Co wonten ing Weltevreden babaranipun inggih punika, Trilaksita (Mas Ngabei Mangoenwidjaja, 1916); Bok Randa Setyadarman (Mas Soewita, 1916).
13. Van der Rof & Co wonten ing Semarang babaranipun inggih punika, Serat Darmakanda (R.T Danoe Andiningrat, 1887).
14. H.A. Beyamin wonten ing Semarang babaranipun inggih punika, Seratingkang Kasawaban ing Nama (Mas Poedjaardja, 1911); Cariyos Pandung (R. Soekardi, 1912); Cariyosipun Jaka Setya lan Jaka Sedya (Mas Ardjosoewita, 1912); Waris lan Lalis (Mas Wiriadiardja, 1913); Serat Panutan (Prawirasoedirdja, 1913).
15. G.C.T. Van Derp & Co. wonten ing Semarang babaranipun inggih punika , Carita Ginuritaken (R.F. Bastian, 1873).
16. J.A. Sekol wonten ing Surakarta babaranipun inggih punika, Lelampahanipun Sang Retma Suryati (C.F. Winter, 1819).
17. albrech Rusche & Wedhamadya wonten ing Surakarta babaranipun inggih punika, Serat Wedhamadya (Ki Padmasoesastra, 1906); Serat Kramaléya (Raden Ngabéhi Reksatanaja, 1909).
18. Budi Utama wonten ing Surakarta babaripun inggih punika, Serat Rangsang Tubang (Ki Padmasoesastra, 1912).

Cathetan suku

Bibliografi

Artikel Wiki Mrebawani
Raef Haggag (Arabic: رائف حجاج‎ ; lair ing warsa 8 Agustus 1982) ya iku panyanyi Amèrika saka Mesir keturunan saka Washington D.C.. Dhèwèké moncèr minangka Panulis Muslim Amérika kang lagune kanggo panganggo muslim lan adhedasar komunitas parjuangan sejagad. Dhèwèké nerbitake album kapisanane ya iku The Path di produksi menyang Awakening Records ing Juni 2014.

Réferènsi

Diskografi

Album

Videografi 
 2011: "It's Jumuah [Friday] (Rebecca Black Cover)"
 2011: "Redemption Song (Bob Marley Cover)"
 2012: "Your Mercy (Maroon 5 Cover)"
 2012: "Rabbee I'm Yours (Jason Mraz Cover)"
 2012: "With You (Chris Brown Cover)"
 2012: "Man In The Mirror (Michael Jackson Cover)"
 2014: "So Real" (Raef feat. Maher Zain)
 2014: "You Are The One Cartoon Video"
 2015: "You Are The One Video"
 2015: "Home #WeAreHome Video"

Rujukan

Pranala njaba 
 Official website 
 Raef ingTwitter
 Raef ing Facebook
 Raef ing Instagram
 Raef ing Awakening Store

Lair 1982
Wong urip
Penyanyi Amérikah Sarékat
Artikel Wiki Mrebawani
Abu Anifah, aliyasé El Hakim, (lair ing Padangpanjang, 6 Januari 1906 lan pati ing Jakarta, 4 Januari 1980) ya iku dhokter, pulitisi, juru roman, lan panitra sandiwara asal Indonésia.

Wiyata lan profési
Abu Hanifah iku lulusan Indische Art (Pamulangan Dhokter Indhia-Walanda) taun 1932. Dhèwèké banjur lumebu pamulangan dhokter luhur ing taun 1962. Uga ing taun iku, dhèwèké nampa jejuluk akadhemik dhoktor honoris causa saka Akademi Belle Artes Brazil. Abu Hanifah banjur ndhokter ana ing RSUP Jakarta nalika taun 1964. Dhèwèké uga tau mbukak praktik dhokter ana ing Sukabumi lan tau ndhokter ing wewengkon Rimbu.

Nasionalisme
Ing mangsa jajahan Jepang, Abu Hanifah tau dadi lelurah Barisan Hizbullah. Sanadyan dhèwèké lelurah pakumpulan sing idhéologiné Islam, dhèwèké tau mèlu nglawani wadyabala Jepang sing ngrusak gréja, sing nlantari dhèwèké éntuk nugraha Bintang Pangaji saka Paus Yohanes XXIII. Lelakon iki asring minangka ciri manawa Abu Hanifah iku kepara nasionalis. Ing taun 1928, Abu Hanifah dadi salah siji taruna sing mèlu Konggres Mudha Indonésia.

Abu Hanifah miwiti jagad pulitik Indonésia sarana lumebu Parté Masyumi, salah siji parté gedhé Indonésia kala iku. Ing Masyumi, dhèwèké tepung Mohammad Natsir, Mohammad Roem, lan Anwar Cokroaminoto. Abu Hanifah uga lumebu Badan Keamanan Rakyat. Ing Dhésèmber 1959, dhèwèké dadi anggota Panitia Persiapan Nasional. Nalika taun 1950, ing Kabinet RIS Abu Hanifah kadhapuk Mantri Pawiyatan, Pamulangan, lan Kabudayan. Abu Hanifah uga tau dadi déwan pamituduh tumrap Muhammad Hatta. Rikala semana, dhèwèké uga dadi wakil lelurah caraka Indonésia ing KMB.

Karya sastra
Abu Hanifah nalika nom duwé kekarepan mrakarsani tonil utawa sandiwara Indonésia. Bareng Usmar Ismail lan Rosihan Anwar, dhèwèké gawé pakumpulan amatir sandiwara kanthi jeneng Maya. Ing jaman Jepang, sandiwara babagan sastra Indonésia tembé maju-majuné lan akèh mratélakaké bab pangudi ing kamardikan.

Nasionalismené dadi jalaran sawenèh tulisané airah-irahan mangkono. Naskah sandiwara Taufan di Atas Asia mratélakaké manawa dhasar-dhasar Islam patut didadèkaké dhasaraning kauripan nasional saperlu ngrangkul golongan Islam lan golongan nasionalis.

Abu Hanifah tau makarya kanggo kalawarta Jong Sumatra, Pemuda Indonésia, lan Indonésia Raja minangka rédhaktur. Pengalamané ndhokter ing Rimbu dadi latar wuri panulising roman Dokter Rimbu. Saliyané iku, dhèwèké uga tau nulis naskah sandiwara sing gegayutan karo lakon dhokter, ya iku Intelek Istimewa.

Abu Hanifah uga nyerat buku bab filsafat asesirah Rintisan Filsafat.

Tegesing tembung-tembung

Cathetan sikil

Sastrawan Indonésia
Panitra Indonésia
Kaca iki mujud pratélan juru gurit sing ngroncé nganggo basa Sangsekerta.

A 
 Manmohan Acharya
 Agasthya Kavi
 Amaru
 Asaga

B 
 Bharavi
 Bhartṛhari
 Bhartṛhari
 Bhāsa
 Budhasvamin
 Banabhatta

D 
 Daṇḍin
 P. C. Devassia
 Rahas Bihari Dwivedi

G 
 Shatavadhani Ganesh
 Acharya Gyansagar

H 
 Harisen

J 
 Jatasimhanandi
 Jayadeva
 Jinaratna
 Jaimini

K 
 Bhavabhuti
 Kālidāsa
 Kilimanoor Raja Raja Varma Koithampuran
 Kshemendra
 Kuntaka

M 
 Madhwacharya
 Madhuravani
 Magha
 Mallinātha Sūri
 Mithila Prasad Tripathi

N 
 Narayana Bhattathiri

P 
 Jagannath Pathak
 Pāṇini
 Pandhareenathachar Galagali

R 
 Rambhadracharya
 Srinivas Rath
 Rewa Prasad Dwivedi
 Ram Karan Sharma
 Bhatt Mathuranath Shastri
 Shastri, Vidyadhar
 Kalika Prasad Shukla
 Palkuriki Somanatha
 Ramanuja

S 
 Subandhu
 Śūdraka
 Shankaracharya

V 
 Valmiki
 Nudurupati Venkanna
 Vidyadhar Shastri
 Vikatanitamba
 Vishakhadatta
 Vyasa
 Vedanta Desika

Sangsekerta
Kajian budaya iku kawruh kang nyinau paradigma obyèk ing bab kritik sastra, sosiologi, kajian médhia, lan sapituruté. Kajian budaya kalebu pasinaonan interdisiplinèr kang nlitèni kabudayan, pulitik, lan pangwuasa.  Dhasaré kajian iki sajatiné saka Karl Marx. Kabudayan kang dikarepaké ya iku kabudayan manungsa padinanan, ora mung nlitèni bab kabudayan adiluhung. Mulané pakaryan kanon lan ora kanon ora dibédaknè ana ing pasinaon iki. Malah kajian budaya kang ngangkat kabudayan ora kanon, bisa kalebu dadi objek kang ditliti.

Cathetan suku 

Idéologi
Matt Skiba utawa jenéng asliné Matthew Thomas Skiba iku penyanyi saka band Alkaline Trio . Sakniki, Matt uga dadi salah sawijiné anggota saka Blink 182 ganti saka tilas anggotané ingkang mèdal..

Urip lan Enom-enomané Matt 
Matt Skiba iku lair ing surya 24 Fèbruari 1976 ing kutha Chicago. Nanging nalika umur 3 taun, kulawargané pindhah ing kutha McHenry .

Sarèng Alkaline Trio 
Matt Skiba damèl Alkaline Trio sarèng karo Glenn Porter lan Rob Doran nalika taun 1996. Matt uga tilar saka kuliyah jurusan dèsain grapis kanggo damèl band iki

Cathetan suku

Pranala njaba 
 Situs kanthor saka Alkaline Trio
 Matt Skiba gantos Tom DeLonge
 Matt Skiba dadi gitaris Blink 182
 Matt Skiba matur babagan Alkaline Trio

Musisi Amérikah Sarékat
Lair 1976
Negeri Atas Angin  punika salah satunggalipun panggonan wisata dhateng Kabupatèn Bojanegara . Wisata kang nembé dibuka pungkasan 2015 niki sampun kathah pengunjung. Botèn saking Bojonegoro kémawon, namung kathah ingkang saking Kabupatèn Nganjuk, Kabupatèn Ngawi, lan Kabupatèn Madhiun. Panggènan wisata dateng Kacamatan Sekar niki kondhang kaleh sesawangan ingkang asri sanget . Atas Angin iki uga dadi salah satunggalipun panggonan wisata kang tumrap badhé dikelola dhaténg Pamarintah Dhaèrah Kabupatèn Bojanegara .

Cathetan suku

Pranala njaba 
 Situs kanthor saka Kabupatèn Bajanegara
 Nagari Atas Angin 
 Atas Angin Sekar 
 Rutè Atas Angin

Artikel Wiki Mrebawani
Kabupatèn Bojanegara
Papan wisata ing Kabupatèn Bojanegara
Situs Tunglur iku situs arkéologi wujud candhi prawara cacah telu sing tinemu ing Désa Tunglur ing Kadhiri, Jawa Wétan.

Tetemon 
Dunungé Situs Tunglur ana ing Dhusun Sumbereja, Désa Tunglur, Kacamatan Badhas, Kabupatèn Kadhiri. Situs Tunglur kapisan kauninga déning warga désa saka tetemon bata abang gedhé nalika lemah sawijining pakebonan dikedhuk kanggo yasa blumbang. Awit saka lapurané warga, situs iki banjur ditandhangi BPCB Trowulan kanthi èskavasi suwéné 3 dina ing tanggal 1-3 Dhésèmber 2014. Èskavasi kasil nglingkab telung yasan bata abang wujud menara wutuh, kagolong langka ing Kadhiri, sarta rong reca watu.

Tetemon telu mau jinis prawara, utawa candhi anakan, sing diwatara minangka altar pamujan. Durung kaweruhan yasan telu mau kanggo wong ningrat utawa wong cilik sanajan yèn dideleng saka wanguné bokmanawa kanggo wong cilik. Candhi iku uga diwatara diyasa ing jamané Kraton Kadhiri. Panemu kaya mangkono tuwuh awit saka jeroning lemah lan wanguné candhi-candhi ing Tunglur mèmper Situs Tandhawangsa ing cedhak kono sing kabuktèn saka jaman Kraton Kadhiri.

Reca loro uga tinemu ing Situs Tunglur wujud wong wadon lan wong lanang wuda sing tuwané udakara 500 taun. Reca loro iku diwatara minangka simbul Siwah lan Parwati. Mulané, situs iki uga diwatara minangka papan pamujané Siwah. Reca loro mau disimpen ana ing Kantor BPCB Trowulan. Ing Situs Tunglur uga tinemu lingga wutuh mawa Siwabaga (pérangan Siwah), Wisnubaga (pérangan Wisnu), lan Brahmabaga (pérangan Brahma). Pérangan-pérangan iku mratandhani bokmanawa ing kala kapungkur ing pucuking telung yasan ing Situs Tunglur tau madeg reca déwa-déwa iku.

Tumrap BPCB Trowulan, Situs Tunglur iku siji saka telung situs anyar sing ditemu ing taun 2013-2014. BPCB Trowulan nanggenah warga enggonan kanggo ngreksa situs iku.

Cathetan sikil

Réferènsi

Pranala njaba 
Tetemon reca Siwah lan Parwati ing Situs Tunglur

Situs arkéologi ing Jawa Wétan
Papan wisata ing Kabupatèn Kadhiri
Artikel Wiki Mrebawani
Kaca iki macak bausatra-bausastra ngenani basa Madura sing tau dibabar. Bausastra Madura racaké wujud bausastra dwibasa. Sajeroné babad basa Madura, abad angka 19 M minangka abad kapisan bausastra Madura kababar.

Bausastra-bausastra 
 1898 Nederlandsch-Madoereesch woordenboek (Bausastra Walanda-Madura) déning H. N. Kiliaan
 1900an Practisch Madoereesch-Hollandsch woordenboek (Bausastra Cancingan Madura-Walanda) déning P. Penninga lan Hein Hendriks
 1900an Practisch Nederlands-Madurees woordenboek (Bausastra Cancingan Walanda-Madura) déning P. Penninga lan Hein Hendriks
 1900an Practisch Madurees-Nederlands woordenboek (Bausastra Cancingan Madura-Walanda) déning P. Penninga lan Hein Hendriks
 1904 Madoereesch-Nederlandsch woordenboek (Bausastra Madura-Walanda), jilid 1, déning H. N. Kiliaan
 1905 Madoereesch-Nederlandsch woordenboek (Bausastra Madura-Walanda), jilid 2, déning H. N. Kiliaan
 1976 Kamus Bahasa Madura-Indonesia (Bausastra Madura-Indonésia) déning Asis Safioedin
 1993 Kamus Percakapan Dasar Besa Madure-Indonesia-Jepang (Bausastra Pacelathon Baku Madura-Indonésia-Jepang) déning K. Sasaki
 1993 Kamus Indonesia-Daerah: Jawa, Bali, Sunda, Madura (Bausastra Indonésia-Laladan: Jawa, Bali, Sundha, Madura) déning Sugiarto lan para kanca
 2007 Kamus Bhasa: Madhura-Madhura-Indonesia (Bausastra: Madura-Madura-Indonésia) déning Tim Pakem Maddhu Pamekasan
 2008 Kamus Dwibahasa Indonesia-Madura (Bausastra Dwibasa Indonésia-Madura) déning Departemen Pendidikan Nasional Pusat Bahasa lan Balai Bahasa Surabaya
 2009 Kamus Standard Bahasa Madura-Indonesia (Bausastra Baku Madura-Indonésia) déning Adrian Pawitra

Basa Madura
Jason Bateman (lair 14 Januari 1969) ya iku aktor, prodhuser filem, juru rias artis, lan musikus saka Amérika Sarékat.

Lair 1969
Aktor Amérika
Acadèmia Valenciana de la Llengua (cara maca ing baca València: [akaˈðɛmia valensiˈana ðe la ˈʎeŋɡwa], cara Jawa: Akadhemi València kanggo Basa), uga kawentar sarana akronim AVL, ya iku bebadan kang diyasa kala surya 16 Sèptèmber 1998 déning Parlemèn València. Bebadan iki minangka salah siji bebadan resmi kang kawenang ngripta Generalitat Valenciana, miturut Undhang-Undhang Otonomi Masarakat València.

Kawenangan pokok bebadan iki ya iku mesthèkaké lan nemtokaké wewaton resmi tumrap basa València kang dituturaké Masarakat València (ing laladan liya diarani basa Katala), lan nyengkuyung panganggoné. Miturut paugeran dhasar, pranatan basa garapané AVL ngenani basa València kudu (1) dhedhasar kaanan nyata basa València sajatiné ing wayah saiki, (2) jumbuh karo tradhisi kasastran lan lèksikografi, lan (3) wiwit saka paugeran kakonsilidasi kang dhedhasar Normes de Castelló, ya iku wewaton ortografi basa València katitimangsa taun 1932.

Kantor gedhé Akadhemi València kanggo Basa dumunung ing kutha València.

Pranala njaba 
 Acadèmia Valenciana de la Llengua – Situs jaringan bebadan iki (basa València)

Basa Katala
Layang Paulus marang Filemon yaiku layang kang ana ing Prajanjian Anyar. Layang iki isi panjaluké Paulus supaya Filemon gelem sarujuk karo Onesimus, kang lagi dikon mulih Paulus. Paulus njaluk supaya Filemon sudi nampa bali Onesimus, ora mung minangka ulun kang wis diapurani, nanging uga dadi padha-padha wong Kristen.

Isi 
 Pambuka 1-3 
 Kasih lan iman Filemon 4-7 
 Panjaluk kanggo Onesimus 8-22 
 Panutup 23-25

Prajanjian Anyar
Watu gilang Baturetna, watu gilang Banguntapan, utawa mung watu gilang iku monolit ukir wujud pasagi sing ditemu ing Désa Baturetna ing Banguntapan, Kabupatèn Bantul. Kaya ta watu gilang racaké, watu gilang Baturetna ing kala kawuri diwatara minangka papan lèrèné wong-wong sing liwat laladan kono.

Rerincèn 
Watu gilang Baturetna papané ana ing Dhusun Gilang, Désa Baturetna, Kacamatan Banguntapan, Kabupatèn Bantul, Daerah Istimewa Yogyakarta. Monolit iki dunungé ana ing lebaking Kabupatèn Bantul, 81 m ing ndhuwur lumahing sagara. Watu gilang iki manggon udakara 100 m sawétané Kali Mruwé.

Wujud pasagi, monolit iki dhuwuré 1 m, dawané 2,4 m, lan ambané 2,3 m. Ukir-ukiran kapacak ana ing saben iringané. Ana ukiran (1) iwak lan makara, (2) gajah lan jaran mawa suwiwi, (3) singa mawa suwiwi lan banyak, (4) wedhus lan sapi, sarta ukiran rerenggan kembang. Lumahé monolit iki rata lan ing satengahé ana clowok sing jeroné 15 cm mawa dhiamèter 18 cm. Watu sing dadi bakalé monolit iki ya iku watu putih.

Durung kaweruhan kala apa watu gilang iki diyasa.

Watu iki diwati lan kacathet ing Balai Pelestarian Cagar Budaya Yogyakarta minangka barang warisan budaya sing bisa dilih.

Kutipan

Rujukan 

 
 
 

Banguntapan, Bantul
Monolit ya iku rupa géologis wujud watu utawa karang tunggal tur magrong, kaya ta gunung, utawa karang saprongkal minangka monumèn utawa yeyasan. Érosi racaké mbiyak wewujudan géologis, sing asring dumadi saka watu beku utawa métamorfik sing kukuh tur atos.

Ing pasinaon arsitèktur, tembung iki tumpang tindhih panganggoné karo tembung mégalit, sing adaté dianggo ing pasinaon prasajarah. Tembung iki kanggo tumrap kontèks arsitèktur rock-cut sing diyasa saka watu kukuh, kaya ta ing gréja monolit, utawa saka watu gedhé, kaya ta obélisk, reca, tugu monolit, lan arsitrap, sing adaté digawa saka pamelikan. Tembung iki uga ateges gorèh glasial sing malih lumantar kakuwatan alam.

Tembung iki asal saka tembung Latin monolithus, sing asal saka tembung Yunani Kuna μονόλιθος (monolithos). Tembung Yunani Kuna iki gabungan saka tembung μόνος ("siji" utawa "tunggal") lan λίθος ("watu").

Pranala njaba 
 Magepokan Watu Uluru/Ayers lan gegambaran wiwitan bab monolit gedhé dhéwé iki: GA.gov.au, ABC.net.au, Wayoutback.com.au 
 10 Monolit Gedhé Dhéwé Sadonya, touropia

Géomorpologi
Aksara Khmer (cara Khmer: អក្សរខ្មែរ; API: [ʔaʔsɑː kʰmaːe]) yaiku aksara abugida minangka sarana nulis basa Khmer (basa resmi ing nagara Kamboja). Aksara iki uga kanggo nulis basa Pali ing pangibadahan agama Buda ing nagara Kamboja lan Thailand.

Aksara Khmer turun saka aksara Pallawa, owah-owahaning aksara Grantha sing turun saka aksara Brahmi, sing rikala abad kaping 5 lan 6 M sumrambah ana ing Indhia bang kidul lan Asiah Kidul-Wétan.  Prasasti tuwa dhéwé ing aksara Khmer ditemu ing Dhistrik Angkor Boréi, Provinsi Takéo ana sakidulé Phnom Penh, kanthi sengkala taun 611. Aksara Khmer modhèren utawa anyar ana bédané saka aksara-aksara sadurungé kaya sing tinulis ing prasasti sing mapan ing tilasé Angkor. Aksara Thai lan Lao uga kalebu ing turunané aksara Khmer Kuna.

Aksara Khmer ditulis saka kiwa manengen. Tetembungan sajeroning ukara adat sabené ditulis sastra lampah antarané tembung siji lan liyané. Wyanjana tumpuk ing sajeroning tembung "ditumpuk", kanthi wyanjana kapindho lan sabanjuré ditulis sarana ngowahi rupa hurupé. Biyèn aksara iki cacahé 35 hurup wyanjana, nanging aksara Khmer modhèren mung nganggo 33 hurup. Saben-saben hurup makili uni wyanjana lan uni swara gawan – kang uniné â utawa ô.

Ana sawenèh hurup swara, nanging uni swara luwih umum ditulis sarana sandhangan ing sandhuwuré, sangisoré, utawa sakiwatengené wyanjana.

Wyanjana

Swara

Cathetan

Rujukan 
 Dictionnaire Cambodgien, Vol I & II, 1967, L'institut Bouddhique (basa Khmer)
 Jacob, Judith. 1974. A Concise Cambodian-English Dictionary. London, Oxford University Press.

Khmer
Muhammad Sodiqin (jeneng lair: Sujarno) utawa kang kondhang kanthi parapan Cak Diqin kuwi sawijiné penyanyi lan pangripta tembang campursari. Minangka penyanyi, dhèwèke wis ngasilaké ora kurang saka 45 album campursari kanthi tembang-tembang kang kawentar ing antarané "Cinta Tak Terpisahkan", "Sida Randha", "Susu Boyolali", lan liya-liyané. Minangka pangripta, Cak Dikin wis ngasilaké punjul 100 tembang campursari..

Cak Diqin miwiti lelabuhan ing babagan campursari wiwit taun 1990-an lan nampa pakurmatan Anugerah Musik Indonesia (AMI) taun 2006. Dhèwèke uga dadi ketua Campursari Center Indonesia (CCI) lan rikala taun 2007 bebarengan karo CCI nampa pakurmatan rekor pagelaran campursari paling suwé saka Museum Rekor Indonesia (MURI).

Riwayat 
Cak Diqin dilairaké ana ing Srana, Banyuwangi, Jawa Timur taun 1964 saka kulawarga wong tani. Rikala taun 1985, dhèwèke pindhah menyang Jayapura. Ing taun 1986 Cak Diqin nyambut gawé dadi pegawé ing papréntahan minangka panilik kabudayan ing Kacamatan Sentani.

Rikala taun 1993, Cak Diqin ditugasaaké sinau ana ing Institut Kagunan Indonesia (ISI) Surakarta. Wiwit iku, Cak Diqin asring olèh pagaweỳan ing babagan kabudayan lan pentas, kaya ta dadi pranatacara. Ing taun 1994, Cak Diqin lumebu paguyuban Campur Sari Gunungkidul kang dipandhégani Manthous. Ing kono Cak Diqin dipercaya dadi manajer kagunan.Nalika tugas pasinaon wis rampung, Cak Diqin mutusaké ora bali marang Jayapura lan ing taun 2002 mutusaké lérén saka pegawéyané ing papréntahan.

Kulawarga 
Cak Diqin rabi kaping papat. Sing sapisan, karo Kolifah nganti pégatan nalika Cak Diqin nglakoni tugas pasinaon. Sabanjure Cak Diqin rabi karo Yanuk kang diwayuh (poligami) karo Wiwit Pujakesuma. Ing taun 2013, Cak Diqin rabi karo Nyimut Sri Lestari sawisé pegatan karo Yanuk lan Wiwit. Saka anggoné omah-omah sadurungé, Cak Diqin duwé anak papat.

Tembang-tembang 
Tembang-tembang-tembange Cak Diqin kang lumebu ana ing album "Koleksi Terbaik Cak Diqin" ya kuwi:
 Cinta Tak Terpisahkan, karo Safitri    
 Sida Randha, karoSafitri
 Tali Kotang, karo Wiwid W
 Blebes, karo Dini Aditama
 Slenco, karo Ami Ds  
 Mr.Mendem, karo Dini Aditama     
 Pindhah Tresna, karo Wiwid W    
 Cinta untuk Selamanya, karo Safitri    
 Mendem Wedokan, karo Dini Aditama     
 Louhan

Pakurmatan 
 Pakurmatan "Karya Produksi Terbaik Babagan Lagu Berbahasa Daerah" saka AMI Awards 2006 (karo Ami Ds).
 Rekor MURI nomer 2944 kanggo pentas campursari tanpa mandeg 33 jam, 33 menit, 33 detik (minangka ketua CCI, kasengkuyung Pamaréntah Kabupatèn Karanganyar) taun 2007.
 Rekor MURI kanggo pentas campursari tanpa mandeg 66 jam, kanggo mengeti dina Bhayangkara taun 2012 (minangka ketua CCI, kasengkuyung Polda Jawa Tengah).
 Rekor MURI kanggo pentas campursari tanpa mandeg 73 jam, kanggo mengeti dina lair TNI, taun 2014 (minangka ketua CCI, kasengkuyung Kodam IV/Diponegoro).

Cathetan

Pranala njaba 
Profil Cak Diqin ing situs KapanLagi.com.
Watu putih utawa tuf (saka basa Itali tufo) ya iku jinis watu sing kawujud saka awu gunung geni kasil panjeblug ing gunung geni. Mentas njeblug lan meneb, awu banjur madhet dadi watu kukuh sarana lelakon sing ingaran konsolidhasi utawa pangukuhan. Watu iki kala-kala karan tufa, mligi nalika minangka abahan ing yeyasan, masiya tufa uga jeneng watu séjé. Gunung watu sing ngandhut watu putih punjul 50% ingaran bangsa watu putih utawa tufaséus.

Watu putih iku watu sing rada alus, mula dianggo tumrap yeyasan kawit jaman kuna. Lantaran watu iki lumrah ing Itali, wong Romawi nganggo watu iki tumrap yeyasan. Akèh-akèhé reca moai ing Pulo Paskah uga diyasa saka watu iki déning wong Rapa Nui.

Watu putih bisa kagolong watu beku utawa watu sèdhimèn. Watu iki adaté disinau ing laladan pétrologi watu beku, sanadyan asring diwedhar sarana tembung-tembung ing laladan sédhimèntologi.

Watu gunung geni
-7.815658|110.4176415

Situs Mantup utawa Candhi Mantup iku situs arkéologi wujud pacandhèn ing Désa Baturetna ing Kabupatèn Bantul. Situs iki ingaran Situs Mantup awit pernahé ana ing Dhusun Mantup.

Rerincèn 
Situs Mantup kapernah ing Dhusun Mantup, Désa Baturetna, Kacamatan Banguntapan, Kabupatèn Bantul, ing Daerah Istimewa Yogyakarta. Pernahé ana ing lebak (dataran rendah) Kabupatèn Bantul, 81 m ing ndhuwur lumahing sagara. Situs iki ngadeg 450 m sawétané Kali Semarangan lan 400 m sakuloné Kali Mruwé. Situs-situs liyané kapernah udakara 1 km saka situs iki, kaya ta: Situs Tegalsari, Sampangan, Klodangan (lor-wétan), lan Situs Watu Gilang (kidul). Papan Situs Mantup 0,5 km saloré Dalan Yogyakarta-Wanasari.

Situs iki ditemu ing wulan Juli 1991 nalika pangedhuking lemah pasawahan murih bisané kena ilèn-ilèn. Rikala samana, lumahé pasawahan kono luwih dhuwur tinimbang kalèn ilèn-ilèné. Saka pangedhuk mau kalingkab yèn ana sawatara yasan kang kapendhem 1,4 m ing njero lemah; yasan kidul minangka yasan pisanan kang ditemu. Saka lapisaning lemah, juru stratigrafi njlèntrèhaké yèn ana lapisan awu gunung geni ing situs mau, kang mratandhani bokmanawa situs iki tau kena wlahar Gunung Merapi ing kala kapungkur.

Ing situs iki, ana telung yasan kang ditemu lan kabèh madhep ngulon. Telung yasan mau ukurané cilik lan jèjèr saka lor mangidul. Yasan lor gedhéné 1,25 m2, yasan tengah gedhéné 1,20 m2, déné yasan kidul gedhéné 1,25 m2. Saka kabèh yasan mau, mung pérangan landhesané waé kang katilas, déné pérangan awakan lan payoné wis ilang. Watu-watuning yeyasan telu iki adhapur polosan lan wutuhé bokmanawa tanpa ukiran.

Saka kéblaté lan bahané, telung yasan iki ora saèmper. Iringé yasan saka kutub lor béda saben yasané: yasan lor 270°, yasan tengah 275°, déné yasan kidul 279°. Yasan lor digawé saka bata mawa lawangan kang tanpa landhesan, utawa saka awakan langsung notog ing lemah. Yasan tengah digawé saka watu putih, mawa lawangan kang mawa landhesan, kaya lumrahé candhi nanging tanpa undhakan. Yasan kidul uga digawé saka watu putih. Yasan kidul iki mung kari landhesan lan sikilan.

Reca Kalyanasundaramurti 
Reca Kalyanasundaramurti gedhéné 70 cm x 35 cm x 20 cm saka watu andhésit tinemu ing yasan tengah. Reca iki adhapur wong lanang lan wadon jèjèr gandhèngan tangan, kanthi tangan-tangan kang ora gandhèngan padha nyekel barang wujud endhog. Tetemon iki ora kaya adaté awit lumrahé Siwah lan Parwati ora jèjèr. Diwatara, gambar iki nglambangaké dhaupé Siwah lan Parwati. Lumantar tetemon iki, Candhi Mantup diwatara minangka papan panyuwunan pangèstu mungguh dhaupé wong-wong Jawa Kuna supaya sesomahané padha lestari mèmper Siwah lan Parwati. Tetemon reca sarta sumuran ing Situs Mantup iki mratandhani yasan iki minangka yasan Hindhu, mligi minangka pamujan Siwah. Reca iki disinggahaké ing Balai Pelestarian Cagar Budaya Yogyakarta.

Cathetan sikil

Réferènsi 

 
 
 
 
 

Banguntapan, Bantul
Candhi ing Ngayogyakarta
SNMPTN punika seleksi mlebet Perguruan Tinggi Negeri ing tiap taun dirantos ribuan murid SMA lan sederajatipun. Saingan ing SNMPTN ketat sanget.Keketatan saingane umpami panggon ingkang dibuka 100 panggon ingkang pratélan saget 1000 murid. Syaratipun SNMPTN gampil sanget kedah damel raport SMA ingkang sampun didaptaraken kaleh sekolah piyambak-piyambak. Banjur pratélan e ingkang gampil kaliyan mboten dipungut biaya maksudipun GRATIS.

Pranala njaba 

Artikel Wiki Mrebawani
Batik Pekalongan ing dalem mangsa saiki misurup ing sekabehane masarakat kang ana ing Indonesia, masio masarakat ing jabane Indonesia. Siji prakara ingkang gawé bathik Pekalongan misurup ya iku motife  kang  béda saka bathik gawéan daerah liya.  Ing anggoné masarakat, motif bathik Pekalongan luwih padhang dan warna-warni, prakara iki disebabake motif bathik Pekalongan akèh dipunprabawai anané daerah pasisir. Salah sijiné motif kang kaloka ya iku motif jlamprangan, ya iku motif bathik kang geometris lan olèh prabawa saka nagara Arab.

Cathetan suku

Pranala njaba 
Motif Batik Pekalongan
Sejarah Batik

Budaya Indonésia
Artikel Wiki Mrebawani
Bongko kopyor  ya iku panganan tradhisional khas saka dhaerah Kacamatan Manyar Kabupatèn Gresik, Jawa Wétan.

Ora ngerti wiwit kapan Bongko  Kopyor iku wiwit ana lan didol ing Gresik. Nanging kang jelas saben wulan Ramelan, ana ing manéka dhaerah Kabupatèn Gresik, akèh uwong kang ngedol Bongko Kopyor iki. 
Bongko kopyor akèh-akèhé mung didol nalika labuh wulan Ramelan lan dadi takjil damèl mungkasi pasa. Yèn racaké Bongko  mung digawé saka glepung beras kang wernane putih polos lan rodo kenyel,  nanging béda karo Bongko Kopyor, Bongko Kopyor iki wujudé luwih encer utawa kopyor dadi iku kang nggarai bongko iki diarani Bongko Kopyor. Isi saka Bongko Kopyor ya iku irisan gedhang, roti, kerukan kelopo énom, lan duduhé santen . Sak kabehané dibuntel dadi siji nganggé godhong gedhang lan dikukus nganti mateng. Regane Bongko Kopyor   racaké wiwitan sekawan dasa kantos ènem èwu.

Bahan Nggawé Bongko Kopyor

1.000 ml santen, 200 gram gula pasir, 2 lembar godhong pandan, setengah sendok teh uyah, 350 gram glepung beras, 50 gram glepung sagu, 10 woh gèdhang raja kang wis tuwa, Roti iris tawar sacukupe, Godhong gèdhang lan Tusuk gigi.

Cara Nggawé Bongko Kopyor

Campur glepung beras, glepung sagu, lan santen, udek nganti rata.
umepno sisa santen, gula pasir, godhong pandan, lan lebokno larutan glepung beras.
Udek jladrèn nganti alus lebokno irisan gèdhang raja lan roti tawar.
Njupuko salembar godhong gedhang, banjur lebokno rong sendok saka jladrène , bungkus, sematen karo tusuk gigi, lan kukus nganti mateng.
Bongko Kopyor kang Enak siyap disajèkaké.

Misale sampeyan péngin ngerasakno isiane bongko kopyor luwih Marupo variasi, sampeyan bisa nambahi isian bongko kopyor karo 1/2 nganti 1 woh  klapa enom kang dikeruk daginge, utawa nambahi mutiara kang di masak sadurungé, utawa nambahi karo irisan nangka. Banjur campuren karo bongko kopyor lan uga bisa ditambahake es batu nalika disajèkaké.

Catatan Suku

Pranala njaba
Resep Bongko Kopyor
Bongko Kopyor
Bongko Kopyor nalika wulan Ramadhan
Rega saka Bongko Kopyor
Bahan nggawè Bongko Kopyor

Artikel Wiki Mrebawani
Olah-olahan Indonésia
Panganan Khas Gresik
Bonggolan  punika panganan khas saking Kabupatèn Gresik, Jawa Wétan. Bonggolan punika wujudé lonjong rasané gurih lan kenyal. wernane bonggolan saged putih lan saged warna jingga. racaké yèn warna putih rasané namung gurih, yèn wernane jingga rasané rodo pedhes . Olahan Bonggolan punika saking campuran glepung tapioka, glepung terigu, iwak tengiri (saged saka iwak liyané)lan bawang putih. Sak kabehane dicampur lan diuleni ingkang rata. Sak marine punika adonane di buntel nganggé godhong gèdhang lan diwangun lonjong. Bonggolan luwih énak nalika digoreng ugi didahar karo Sambel petis. Biasane Regane Bonggolan ten Gresik punika wiwitan kaleh èwu kantos pitung èwu. Bonggolan ugi saged diiris-iris tipis lan dipepe nganti garing supaya dados kerupuk.

Catatan Suku

Pranala njaba 
 Bonggolan Gresik
 Bonggolan Gresik
 Resep Bonggolan

Olah-olahan Indonésia
Artikel Wiki Mrebawani

id:Gorengan
Arondisemen Sepisanan Lyon ya iku salah siji saka sangang arondisemen ing kutha Lyon. Arondisemen iki mapan ing ngisore bukit La Croix-Rousse, sisih lor distrik Presqu'île kang kadhapur déning rong kali ing Lyon, Saône lan Rhone. Arondisemen Sepisanan Lyon dikukuhaké ing tanggal 24 Maret 1852, kang uga minangka tanggal panetepan limang arondisemen sepisanan ing Perancis.

Zona iki diliwati jalur metro A lan C

Géografi

Area lan demografi
Arondisemen iki minangka kang paling cilik saka kabèh arondisemen ing Lyon. Ana patang distrik ing Arondisemen Sepisanan Lyon:
 Terreaux
 Pentes de la Croix-Rousse
 Croix-Paquet
 Quartier Saint-Vincent

Jeneng-jeneng dalan kang kondhang
 Cour des Voraces
 Montée de la Grande Côte
 Montée des Carmélites
 Passage Thiaffait
 Quai de la Pêcherie
 Quai Saint-Vincent
 Rue Burdeau
 Rue de l'Arbre-Sec
 Rue de la Bourse
 Rue de la République
 Rue des Capucins
 Rue du Bât-d'Argent
 Rue du Sergent Blandan
 Rue Édouard Herriot
 Rue Lanterne
 Rue Pierre DuPont (saka jeneng pangripta lagu kondhang, Pierre Dupont, kang lair ing Lyon taun 1821)
 Rue Royale
 Rue Sainte-Catherine

Taman lan papan panggonan kondhang
 Jardin des Chartreux
 Place de la Comédie
 Place Croix-Paquet
 Place Louis Pradel
 Place Sathonay
 Place des Terreaux

Monumen 
 Pura St. Pierre, with the Musée des Beaux-Arts
 Opera Nasional Lyon
 Patineur de César
 Les Subsistances
 Amphithéâtre des Trois Gaules
 Église du Bon-Pasteur
 Église Saint-Polycarpe

Fasilitas umum lan pelayanan 
 Balai Kota Lyon
 Lycée de la Martinière
 Salle Rameau
 Halles de la Martinière

Balai kutha dikelola déning Nathalie Perrin-Gilbert (Partai Sosialis) wiwit taun 2001.

Transportasi 
 Métro Jalur A  Stasiun yang disinggahi: "Hôtel de ville-Louis Pradel"
 Métro Jalur C  Stasiun yang disinggahi: "Hôtel de ville-Louis Pradel" dan "Croix-Paquet"

Uga delengen 
 Arondisemen di Lyon

Arondisemen ing Lyon
Arondisemen ing Perancis
Prasasti Tryambaka Lingga ya iku prasasti andhésit sing ditemu ing Situs Ratu Baka taun 1935. Prasasti iki isi 12 larik carita bab pangadeging Tryambaka Lingga déning Kumbhaja, lan mula dijenengi Prasasti Tryambaka Lingga. Basa lan aksara sing dianggo ya iku basa Sangsekerta lan aksara Jawa Kuna. Candra sengkalané taun 778 S utawa udakara taun 856 M. Saka yeyasané, prasasti iki dawané 58 cm lan ambané 49 cm. Prasasti iki disimpen ing Balai Pelestarian Cagar Budaya Yogyakarta mawa régistrasi BG 533.

Cathetan sikil

Rujukan 
 

Tryambaka Lingga
Artikel Wiki Mrebawani
Profésional punika tembung ingkang asalipun saking tembung 'profesi', ateges kangsèn kanggé nglampahi jejibahan padamelan kanthi ajeg utawi permanèn . Nalika tiyang gadhah padamelan, kanthi padamelan punika dilampahi ingkang gadhah kabisan kang dhuwur lan nyedhakake marang teguh kang aji moral kang nujuake kanggé nglampahi padamelan, tiyang punika saged dipunwastani 'profésional'. Surasa ing inggil katandhesaken mawi surasa ingkang dipuntembungaken déning Miturut Oerip S. Poerwopoespito manawi profésional punika sikep marang ningkataken pagawean. Miturut Hary Suwanda, profésional punika tiyang ingkang ahli ing babaganipun lan ngandelaken kasagedanipun kanggé pangupa jiwa saben dintenipun. Miturut Kusnanto, profésional punika tiyang ingkang gadhah kompetènsi ing salah satunggal padamelan. Miturut Lisa Anggraeny, profésional punika salah satunggal ingkang dipunbetahaken déning tiyang ingkang ngemban jejibahan padamelan supados damelanipun optimal.

Profésional ugi diartosaken jejuluk kanggé tiyang kang nawarke jasa utawi layanan kang sesuai kalih protokol lan peraturan ing jero babagan kang dilakoni lan nampi gaji minangka upah saka jasané. Contohe ing jeroolahraga ana olahragawan profésional kang mangrupa kewalikan saka olahragawan amatir kang boten partisipasi ing jero turnamen/kompetisi dhedhasar pandamelan arta.
Profésional gegandhengan kaliyan padamelan ugi kaahlian.

Cathetan suku

Pranala njaba 
Apa iku profésional
Profésional miturut Pakar

Pagawean
Artikel Wiki Mrebawani
Curug Krecekan Denu punika bènten kaliyan Curug lintunipun. Amargi kasusun kanthi wonten undhak-udhakanipun. Curug Krecekan Denu wonten ing Désa Kepel, Grape Medhiun. sekawan kilo saking Grape..
Curug Krecekan Denu punika nembé bipun bikak kanggé umum ing taun 2010. Curug Krecekan Denu niki panggènanipun celak kaliyan kalurahan Pakunden Kacamatan Ponorogo Kabupatèn, Trenggalèk, Dukuh Sambi..

Pranala njaba 
 kaunduh dinten punika tanggal 8 April 2016
 , kaunduh dinten punika tanggal 8 April 2016]

Papan wisata ing Madhiun
Artikel Wiki Mrebawani